Sügise hakul viis Kaimar Laiva vanaema Maie 18 enda tehtud maali Tartus Vallikraavi tänaval asuvasse galeriisse. Eluaeg hobi korras maalinud Maie lootis, et keegi märkab neid, ja soovis väikese pensioni kõrvalt natukenegi lisaraha teenida.
Maie Laiva leppis galerii omaniku, kunstnik Meeli Mednisega maalide hoiustamises suuliselt kokku. Maale ka pildistati, sest Mednis pakkus, et neist võiks teha postkaarte, katalooge, isegi tekstiilitrükke.
Ent kõik jäi katki, sest Mednisel tekkisid majanduslikud raskused ja ta ei maksnud mitu kuud üüri. Üürileandja lõpetas lepingu ja sekkuma pidi õigusbüroo.
Laiva jäi pooltest oma maalidest ilma.